সরকারি গেজেট হওয়ার পরও কেন এতদিন পানি নিষ্কাশন মহাপরিকল্পনাটি বাস্তবায়ন শুরু হলো না জানতে চাইলে চট্টগ্রাম উন্নয়ন কর্তৃপক্ষের (সিডিএ) চেয়ারম্যান মো. আব্দুচ ছালাম বলেন, ‘মহাপরিকল্পনা বাস্তবায়নের মূল দায়িত্ব সিডিএ’র। এর পাশাপাশি সিটি করপোরেশন এবং ওয়াসা’র বেশ কিছু দায়িত্ব রয়েছে। মহাপরিকল্পনা তৈরি পর থেকে যদি সকল সংস্থা নিজ নিজ দায়িত্ব সঠিকভাবে পালন করতো তাহলে এতোদিন কোন কাজ অবশিষ্ট থাকতো না। আমি যখন দায়িত্ব নিয়েছে, তখন মহাপরিকল্পনার বাস্তবায়নের মেয়াদ অনেকটা পেরিয়ে গেছে। বর্তমানে সিডিএ’র সকল প্ল্যান মহাপরিকল্পনার আলোকে। এই সরকারি গেজেট আকারে প্রকাশিত পরিকল্পনার বাকি প্রকল্প বাস্তবায়নের উদ্যোগ আগামী এক বছরের মধ্যে গ্রহণ করা হবে। কারণ ২০ মেয়াদের পরিকল্পনার বাস্তবায়নের সময় সীমা ২০১৫ সাল। এ ক্ষেত্রে সিটি করপোরেশন এবং ওয়াসা উদ্যোগ গ্রহণ করলে সিডিএ সব ধরনের সহায়তা দেবে।’